19358199515593ee1fe1fe2c55bfa9a5
### Πως πάω στην Αμοργό;


travelmyth.gr
2021.04

Όσοι επιθυμούν να ταξιδέψουν στην Αμοργό μπορούν να φτάσουν στο νησί **ακτοπλοϊκώς**.  

  

Από το λιμάνι του [Πειραιά](https://www.travelmyth.gr/πειραιας/ξενοδοχεια) αναχωρούν τόσο συμβατικά πλοία όσο και ταχύπλοα καθόλη τη διάρκεια του χρόνου. Η διαδρομή από Πειραιά προς Αμοργό με συμβατικό πλοίο διαρκεί 7-9 ώρες, ενώ με ταχύπλοο περίπου 5-6 ώρες.  

  

Δρομολόγια πλοίων πραγματοποιούνται και από το λιμάνι της [Νάξου](https://www.travelmyth.gr/ναξος/ξενοδοχεια), απ' όπου το ταξίδι διαρκεί από 1,5 μέχρι 4 ώρες ανάλογα με τη διαδρομή του πλοίου που θα επιλέξετε.  

  

Η Αμοργός συνδέεται ακτοπλοϊκά και με άλλα νησιά, όπως [Κουφονήσια](https://www.travelmyth.gr/κουφονησια-κουφονησια/ξενοδοχεια), [Δονούσα](https://www.travelmyth.gr/δονουσα-δονουσα/ξενοδοχεια), [Σχοινούσα](https://www.travelmyth.gr/σχοινουσα-σχοινουσα/ξενοδοχεια), [Ηρακλειά](https://www.travelmyth.gr/ηρακλεια/ξενοδοχεια), [Κίμωλος](https://www.travelmyth.gr/κιμωλος-κιμωλος/ξενοδοχεια), [Πάρος](https://www.travelmyth.gr/παρος-κυκλαδες/ξενοδοχεια), [Μύκονος](https://www.travelmyth.gr/μυκονος/ξενοδοχεια), [Μήλος](https://www.travelmyth.gr/μηλος/ξενοδοχεια), [Σίφνος](https://www.travelmyth.gr/σιφνος/ξενοδοχεια), [Σύρος](https://www.travelmyth.gr/συρος/ξενοδοχεια), [Ίος](https://www.travelmyth.gr/ιος-κυκλαδες/ξενοδοχεια), [Φολέγανδρος](https://www.travelmyth.gr/φολεγανδρος/ξενοδοχεια), [Σαντορίνη](https://www.travelmyth.gr/σαντορινη/ξενοδοχεια), [Σέριφος](https://www.travelmyth.gr/σεριφος/ξενοδοχεια), [Σίκινος](https://www.travelmyth.gr/σικινος/ξενοδοχεια), [Αστυπάλαια](https://www.travelmyth.gr/αστυπαλαια/ξενοδοχεια), [Κως](https://www.travelmyth.gr/κως-δωδεκανησα/ξενοδοχεια), [Λέρος](https://www.travelmyth.gr/λερος/ξενοδοχεια), [Πάτμος](https://www.travelmyth.gr/πατμος/ξενοδοχεια) και [Ρόδος](https://www.travelmyth.gr/ροδος/ξενοδοχεια).



6ef2152bb5934e6bb07bdc248049e7fd
### Που να μείνω στην Αμοργό;


travelmyth.gr
2021.04

Το νησί της Αμοργού διαθέτει πληθώρα ξενοδοχείων και καταλυμάτων για όλων των ειδών τους ταξιδιώτες.  

  

Για να βρίσκεστε κοντά στο λιμάνι, μπορείτε να επιλέξετε κάποιο από τα ξενοδοχεία στην [Αιγιάλη](https://www.travelmyth.gr/αιγιαλη/ξενοδοχεια) ή τα [Κατάπολα](https://www.travelmyth.gr/καταπολα/ξενοδοχεια), ανάλογα με το λιμάνι στο οποίο θα σταματήσει το πλοίο σας. Εάν πάλι προτιμάτε να βρίσκεστε στην πρωτεύουσα του νησιού, τότε ένα κατάλυμα στη [Χώρα της Αμοργού](https://www.travelmyth.gr/αμοργος-αμοργος/ξενοδοχεια) είναι η κατάλληλη επιλογή για εσάς.  

  

Ενώ η πλειοψηφία των καταλυμάτων βρίσκονται στους οικισμούς αυτούς, εάν επιθυμείτε να μείνετε σε έναν μικρότερο οικισμό, τότε μπορείτε να επιλέξετε κάποιο από τα καταλύματα στα [Θολάρια](https://www.travelmyth.gr/θολαρια/ξενοδοχεια), τον [Ορμό Αιγιάλης](https://www.travelmyth.gr/ορμος-αιγιαλης/ξενοδοχεια), το [Καμάρι](https://www.travelmyth.gr/καμαρι-αμοργος/ξενοδοχεια) ή την **Αρκεσίνη**.



8f428c3a52ec9221b731f6fd4bc431e6
### Ποια μέρη έχει η Αμοργός;


travelmyth.gr
2021.04

Η πρωτεύουσα του νησιού είναι η ομώνυμη **Χώρα της Αμοργού**. Στο νησί συναντώνται δύο λιμάνια, ένα στα **Κατάπολα**, το οποίο είναι και το κεντρικό λιμάνι, και ένα στην **Αιγιάλη**.  

  

Μερικοί ακόμα οικισμοί της Αμοργού είναι τα **Θολάρια**, η **Λαγκάδα**, η **Αρκεσίνη**, ο **Ποταμός**, το **Ξυλοκερατίδι**, το **Ραχίδι**, ο **Άγιος Παύλος**, το **Καμάρι**, ο **Βρούτσης** και η **Καλοφάνα**.



f8efe7c92ce9f70bc2544a1e279138f4
### Ποια είναι τα αξιοθέατα στην Αμοργό;


travelmyth.gr
2021.04

Η Αμοργός είναι ένα νησί με μακραίωνη ιστορία και πολλά αξιοθέατα τα οποία βρίσκονται διάσπαρτα σε όλο το νησί, δίνοντάς σας έτσι την αφορμή για να το εξερευνήσετε απ' άκρη σ' άκρη.  

  

Ένα από τα πιο χαρακτηριστικά αξιοθέατα της Αμοργού είναι το **Ναυάγιο του κυπριακού πλοίου «Ολυμπία»**, το οποίο βρίσκεται στην Κάτω μεριά του νησιού. Το πλοίο χρονολογείται από το 1950 και δημιουργεί μία ιδιαίτερη εικόνα που έχει εντυπωσιάσει δημιουργούς και σκηνοθέτες, αφού κάποια από τα γυρίσματα της ταινίας «Απέραντο Γαλάζιο» πραγματοποιήθηκαν εκεί.  

  

Στη Χώρα της Αμοργού θα συναντήσετε το **Αρχαιολογικό Μουσείο Αμοργού**, το οποίο στεγάζεται σε ένα κτίριο του 16ου αιώνα, τον περίφημο **Πύργο του Γαβρά**. Στο μουσείο θα βρείτε διάφορα εκθέματα με το παλαιότερο να χρονολογείται από την εποχή του Χαλκού, μαθαίνοντας έτσι περισσότερα για την ιστορία του νησιού και τους διάφορους πολιτισμούς που το κατοίκησαν ανά τους αιώνες.  

  

Το **Ενετικό Κάστρο της Χώρας** βρίσκεται στην κορυφή της πρωτεύουσας του νησιού και προσφέρει εκπληκτική πανοραμική θέα στα πάλλευκα σπίτια που το περιβάλλουν. Το Κάστρο χρονολογείται από τον 13ο αιώνα οπότε και χτίστηκε από τους Ενετούς, υπέστη όμως σοβαρές καταστροφές και εγκαταλείφθηκε κατά την περίοδο της Τουρκοκρατίας. Η κατάλληλη στιγμή για να το επισκεφθείτε είναι το απόγευμα, έτσι ώστε να προλάβετε να θαυμάσετε το ηλιοβασίλεμα από την κορυφή του. Απέναντι από το Κάστρο βρίσκονται και οι χαρακτηριστικοί **Ανεμόμυλοι της Αμοργού**. Δυστυχώς δεν σώζονται όλοι μέχρι τις μέρες μας, και η πρόσβαση σε κάποιους είναι αρκετά εύκολη ενώ για άλλους θα χρειαστεί να διασχίσετε αρκετά δύσβατα μονοπάτια.  

  

Εάν η ιστορία του νησιού σας έχει κινήσει το ενδιαφέρον, δεν έχετε παρά να επισκεφθείτε την **Αρχαία Πόλη της Μινώας** που βρίσκεται περίπου 3 χλμ. από τον οικισμό Κατάπολα. Εκεί θα συναντήσετε απομεινάρια από χώρους λατρείας του θεού Σέραπι αλλά και του Διονύσου του Μινωήτη, δεξαμενές, τείχη, αλλά και διάφορα λείψανα της αρχαιότητας.  

  

Το **Μοναστήρι της Παναγίας Χοζοβιώτισσας** της Αμοργού αποτελεί το σημαντικότερο θρησκευτικό μνημείο του νησιού, καθώς πρόκειται για μία μονή λαξευμένη μέσα στα βράχια, η οποία πρωτοκατασκευάστηκε τον 9ο αιώνα και ανακαινίστηκε κατά τον 11ο αιώνα. Σήμερα στο μοναστήρι κατοικούν 3 μοναχοί, ενώ μπορείτε να την προσεγγίσετε με τα πόδια μέσω ενός μονοπατιού, αλλά και με αυτοκίνητο ή μηχανάκι το οποίο θα αφήσετε στην είσοδο της μονής. Τέλος, η **Εκκλησία του Φωτοδότη Χριστού** αποτελεί ένα ακόμα σημαντικό θρησκευτικό αξιοθέατο από τη Βυζαντινή εποχή το οποίο αξίζει να επισκεφθείτε κατά τη διαμονή σας στην Αμοργό.



c1095957326b0540d2a0f7f8f278ccf3
### Ποιες παραλίες έχει η Αμοργός;


travelmyth.gr
2021.04

Η πιο γνωστή παραλία της Αμοργού παγκοσμίως είναι η **Αγία Άννα**, όπου και πραγματοποιήθηκαν τα γυρίσματα της γαλλικής ταινίας του 1988 «Απέραντο Γαλάζιο». Πρόκειται για μία παραλία με βαθιά νερά, ιδανικά για καταδύσεις, η οποία περιβάλλεται από βράχια που προσφέρουν αξέχαστη θέα και ανεπανάληπτες βουτιές στα κρυστάλλινα νερά της. Η παραλία **Μούρος** διαθέτει επίσης βράχια και βαθιά νερά, δημιουργώντας μία μοναδική ατμόσφαιρα. Ο βυθός του Μούρου κρύβει και πολλές θαλάσσιες σπηλιές που σας καλούν να τις εξερευνήσετε.  

  

Η παραλία **Άγιος Παύλος** πρόκειται για μία μικρή και ήρεμη παραλία με άμμο, λευκά βότσαλα και καταγάλανα νερά, η οποία είναι ιδανική για επισκέπτες κάθε ηλικίας, ενώ γύρω της θα βρείτε και διάφορα σνακ μπαρ και ξενοδοχεία. Απέναντι από την παραλία του Αγίου Παύλου βρίσκεται το νησάκι **Νικουριά**, στο οποίο μπορείτε να φτάσετε με εκδρομικό καράβι από τον Άγιο Παύλο. Στο νησάκι αυτό θα συναντήσετε διάφορες σαγηνευτικές παραλίες για να επιλέξετε αυτή που σας ταιριάζει περισσότερο.  

  

Στον δρόμο που οδηγεί προς την Κάτω Μεριά της Αμοργού θα συναντήσετε την **Παραλία της Καλοταρίτισσας**, μία παραλία με χρυσή άμμο και ρηχά νερά όπως λίγες στο νησί. Η παραλία **Παραδείσια** είναι όσο μαγευτική όσο και το όνομά της, καθώς διαθέτει καταγάλανα νερά, άμμο και ψιλό χαλίκι αλλά και αρμυρίκια που προσφέρουν φυσική σκιά.  

  

Η **Λεβρωσός** (ή Λεβρωσσός) είναι μία μεγάλη αμμώδης παραλία με γαλανά νερά και σκιά από αρμυρίκια, η οποία μπορεί να μην είναι οργανωμένη, διαθέτει όμως μία καντίνα απ' όπου θα μπορέσετε να προμηθευτείτε τα βασικά. Στην παραλία αυτή συχνάζουν και γυμνιστές.  

  

Το **Μαλτέζι** είναι μία οργανωμένη παραλία με άμμο και βαθιά νερά, η οποία όμως προσφέρει και αρκετό ελεύθερο χώρο για όσους προτιμούν την ησυχία τους. Η πρόσβαση στην παραλία αυτή είναι δυνατή τόσο με καραβάκι από τα Κατάπολα όσο και με τα πόδια μέσα από τα μονοπάτια που διασχίζουν τα γύρω χωριά. Κοντά στα Κατάπολα θα συναντήσετε και την παραλία **Άγιος Παντελεήμων**, μία ήσυχη και βραχώδη παραλία στην οποία μπορείτε να φτάσετε με τα πόδια από ένα μονοπάτι. Η **Μικρή Βλυχάδα** βρίσκεται κι αυτή κοντά στα Κατάπολα και είναι μία λιγότερο γνωστή παραλία η οποία είναι και αρκετά δυσπρόσιτη.  

  

Η παραλία **Αιγιάλη** βρίσκεται στον ομώνυμο οικισμό και διαθέτει λευκή άμμο και πεντακάθαρα γαλανά νερά, καθιστώντας την ιδανική για οικογένειες με παιδιά. Ένα τμήμα της παραλίας είναι οργανωμένο και εκεί θα βρείτε διάφορες καφετέριες και μπαρ, ενώ το άλλο τμήμα της είναι πιο ελεύθερο.  

  

Τέλος, αξίζει να αναφέρουμε την παραλία **Γραμβούσα** η οποία βρίσκεται στο ομώνυμο νησάκι στο οποίο μπορείτε να φτάσετε με καράβι.



16f2c3192dcc995bf42201e3206545da
### Τι δραστηριότητες μπορώ να κάνω στην Αμοργό;


travelmyth.gr
2021.04

Στην Αμοργό, εκτός από δροσιστικές βουτιές στα καταγάλανα νερά των παραλιών της και χαλάρωση, θα έχετε επίσης την ευκαιρία να κάνετε και διάφορες εξωτερικές δραστηριότητες που θα διανθίσουν τη διαμονή σας.  

  

Μία από τις πιο δημοφιλείς δραστηριότητες είναι η **πεζοπορία**, κι αυτό γιατί στο νησί βρίσκονται πολλά σηματοδοτημένα μονοπάτια που συνδέουν τους οικισμούς μεταξύ τους, ενώ πολλά καταλήγουν και σε κάποια πανέμορφη παραλία.  

  

Καθώς πολλές από τις παραλίες του νησιού διαθέτουν βαθιά νερά και πλούσιο βυθό, οι **καταδύσεις** είναι ακόμα μία δραστηριότητα με την οποία μπορείτε να καταπιαστείτε.  

  

Μπορείτε ακόμα να ασχοληθείτε με το **ψάρεμα**, καθώς υπάρχουν και σχετικές εκδρομές που έχουν στόχο να σας μυήσουν στα μυστικά της αλίευσης στο νησί, αλλά και **ιππασία** με τη συνοδεία έμπειρων ιππέων.



4d7fef0c1d42f89dce8720cae89d8a4d
### Που να πάω στην Αμοργό;


travelmyth.gr
2021.04

Το νησί του «Απέραντου Γαλάζιου» μπορεί να μην είναι ένα από τα μεγάλα κοσμοπολίτικα νησιά του Αιγαίου, έχει όμως πολλά να σας προσφέρει και πολλά σημεία για ξεκούραση, ψυχαγωγία αλλά και ξέφρενη διασκέδαση.  

  

Μπορείτε να ξεκινήσετε την περιήγησή σας στην Αμοργό **εξερευνώντας τη Χώρα** ή τον οικισμό στον οποίο έχετε επιλέξει για τη διαμονή σας. Στη Χώρα θα θαυμάσετε το **Ενετικό Κάστρο**, θα εξερευνήσετε το **Αρχαιολογικό Μουσείο** και θα χαζέψετε τους **Ανεμόμυλους** που ακόμα και σήμερα αποτελούν χαρακτηριστικό στοιχείο του νησιού. Μην παραλείψετε να επισκεφθείτε και το **Ναυάγιο στην Κάτω Μεριά**, αλλά και το **Μοναστήρι της Παναγίας Χοζοβιώτισσας** που είναι λαξευμένο μέσα στα βράχια.  

  

Ο καλύτερος τρόπος για να κλείσετε την εξερεύνησή σας είναι σίγουρα μία **δροσιστική βουτιά σε κάποια από τις πανέμορφες παραλίες του νησιού**, κι έπειτα **βόλτα σε κάποια παραθαλάσσια ταβέρνα** προκειμένου να δοκιμάσετε τις τοπικές λιχουδιές.  

  

Η διασκέδαση δεν μπορεί φυσικά να λείπει από τις διακοπές σας σε ένα νησί σαν την Αμοργό. Η Χώρα και η Αιγιάλη αποτελούν τα κατάλληλα μέρη για **νυχτερινή διασκέδαση**, κυρίως κατά τους καλοκαιρινούς μήνες, ενώ μην ξεχνάτε πως στο νησί διοργανώνονται και **διάφορα πανηγύρια και φεστιβάλ** που σίγουρα αξίζει να επισκεφθείτε.  

  

Τέλος, μπορείτε επίσης να κάνετε και **μονοήμερες εκδρομές στα γύρω μικρά νησάκια** όπως η Γραμβούσα και η Νικουριά, αλλά και τον **γύρο της Αμοργού με καΐκι**.



bc670599778341724a4babfec81c6995
### Τι γεύσεις να δοκιμάσω στην Αμοργό;


travelmyth.gr
2021.04

Κατά τη διάρκεια της διαμονής σας στο νησί της Αμοργού θα έχετε την ευκαιρία να δοκιμάσετε τα εκλεκτά τοπικά προϊόντα και την ντόπια κουζίνα του νησιού.  

  

Ένα από τα πιο γνωστά ποτά της Αμοργού είναι το **ρακόμελο** ή αλλιώς **ψημένη ρακή**, το οποίο συνήθως συνοδεύεται και από κάποιο λουκούμι. Αξίζει επίσης να δοκιμάσετε και τα τυριά του νησιού όπως η **μυζήθρα**, το **ανθότυρο**, η **κοπανιστή** αλλά και το **ξερό**.  

  

Μπορείτε να δοκιμάσετε και μερικά από τα χαρακτηριστικά πιάτα του νησιού, όπως το **Αμοργιανό φάβα**, το **πατατάτο** που πρόκειται για κρέας κατσικίσιο που μαγειρεύεται στην κατσαρόλα με πατάτες, το **ξιδάτο**, δηλαδή μία σούπα με κατσίκι και εντόσθια όπως ο πατσάς, και τον **κοφτό**, ένα πιάτο που αποτελείται από αλεύρι και μυζήθρα και σερβίρεται κυρίως την Πρωτοχρονιά.  

  

Τέλος, μην παραλείψετε να δοκιμάσετε το τοπικό **παστέλι** αλλά και τα **ξεροτήγανα**, τις τηγανιτές αυτές πίτες με γέμιση από σέσκουλα και μάραθα.



2b8d044e118d1cad75830e3ae2e0346f
### Που βρίσκεται η Αμοργός;


travelmyth.gr
2021.04

Η Αμοργός είναι ένα νησί των [Κυκλάδων](https://www.travelmyth.gr/κυκλαδες/ξενοδοχεια) που βρίσκεται στο [Αιγαίο Πέλαγος](https://www.travelmyth.gr/νησια-αιγαιου/ξενοδοχεια). Βόρεια της Αμοργού βρίσκεται η **Δονούσα**, δυτικά η **Κέρος**, τα **Κουφονήσια** και η **Σχοινούσα** και νοτιοανατολικά η **Αστυπάλαια**.



bc255957e171f6525ddcbbc86cd9be0d
### Που ανήκει η Αμοργός;


travelmyth.gr
2021.04

Η Αμοργός ανήκει στις Κυκλάδες, στην Περιφέρεια Νοτίου Αιγαίου, καθώς και στον Νομό Κυκλάδων.



8fffdb8ce862633767f478326c5b65ee
### Ποιος είναι ο πληθυσμός της Αμοργού;


travelmyth.gr
2021.04

Σύμφωνα με την απογραφή του 2011, ο πληθυσμός της Αμοργού ανέρχεται στους 1.973 κατοίκους.


